open-index/open-wikipedia-markdown huggingface dataset:
Անիսա Մախլուֆ

**Անիսա Մախլուֆ** (, ), Սիրիայի նախագահ Հաֆեզ ալ-Ասադի կինը, Սիրիայի առաջին տիկին (1971-2000)։

## Կենսագրություն
Անիսա Մախլուֆը ծնվել է 1929/1930 թվականին Սիրիայի Լաթակիա քաղաքում Լաթակիայի ազդեցիկ ընտանիքներից մեկում։

1957 թվականին Անիսա Մախլուֆն ամուսանցել է արաբասիրիական օդուժի սպա Հաֆեզ ալ-Ասադի հետ։ Նրանք ունեցել են հինգ երեխա` Բուշրա ալ-Ասադ (1960), Բասիլ Ասադ (1962-1994), Բաշշար ալ-Ասադ (1965), Մայիդ ալ-Ասադ (1966-2009), Մահեր ալ-Ասադ։ Հաֆեզ ալ -Ասադի հետ ամուսնությունը բարձրացրեց Մախլուֆի ընտանիքի կարգավիճակն ու մեծացրեց հարստությունը։ Անիսա Մախլուֆի հարազատները շահութաբեր պայմանագրեր կնքեցին երկրի բանկային, նավթային և հեռահաղորդակցային ոլորտներում։ Նրա զարմիկը` Ռամի Մախլուֆը, համարվում է Սիրիայի ամենահարուստ անձանցից մեկը, որի հարստությունը 2012 թվականին 5 միլիարդ դոլար է կազմել։

1994 թվականին Բասիլ Ասադի մահից հետո ամուսնու հնարավոր հետնորդի դերում տեսնում էր կրտսեր որդուն` սիրիացի գեներալի Մահեր ալ-Ասադին։ Սակայն, Բաշշար ալ-Ասադը, Լոնդոնից վերադառնալով, միացավ ռազմական ուժերին և 2000 թվականին հաջորդեց հորն ու դարձավ Սիրիայի նախագահ։

Մախլուֆը, հավանաբար, պաշտպանել է Արաբական գարնան և Սիրիական քաղաքացիական պատերազմի ժամանակ ցուցարարների և ապստամբների նկատմամբ կոշտ ճնշումները։ 2012 թվականին Մախլուֆը, ինչպես նաև Ալ-Ասադի ընտանիքի այլ անդամներ Եվրամիության կողմից ենթարկվել են պատժամիջոցների երկրում քաղաքացիական պատերազմի և Ալ Ասադի ռեժիմի կողմից ցուցարարների վրա հարձակումների համար։

ԵՄ պատժամիջոցները ներառել են նաև ճամփորդության արգելք և ակտիվների սառեցում։ Նախքան ճամփորդական արգելքը, Մախլուֆը հաճախակի է մեկնել Գերմանիա չբացահայտված հիվանդության բուժման նպատակով

## Մահ
Անիսա Մախլուֆը մահացել է 2016 թվականի փետրվարի 6-ին Դամասկոսում չբացահայտված պատճառներից:

## Ծանոթագրություններ

Կատեգորիա:Ասադներ
Կատեգորիա:Սիրիայի քաղաքացիական պատերազմի մասնակիցներ
Կատեգորիա:Սիրիացի ալավիներ
Կատեգորիա:Պետությունների ղեկավարների ամուսիններ
Կատեգորիա:Առաջին տիկիններ
Կատեգորիա:Սիրիայի քաղաքական գործիչներ
Վահրամ Աթանեսյան

**Վահրամ Սերգեյի Աթանեսյան** (դեկտեմբերի 7, 1959, Առաջաձոր, Մարտակերտի շրջան, ԼՂՀ), հայ լրագրող, մանկավարժ, հասարակական֊քաղաքական գործիչ։

## Կենսագրություն
Վահրամ Աթանեսյանը 1981 թվականին ավարտել է Ստեփանակերտի մանկավարժական ինստիտուտը։ 1989-1994 թվականներին աշխատել է «Ազատ Արցախ» թերթի խմբագրությունում, 1992-1994 թվականներին եղել է գլխավոր խմբագիրը, իսկ 1995-1996 թվականներին՝ «Մարտիկ» թերթի գլխավոր խմբագիրը։

1990-1995 թթ.՝ ՀՀ Գերագույն Խորհրդի պատգամավոր ընտրված Արցախի թիվ 255 ընտրատարածքից։ ՀՀ ԳԽ լրատվության հարցերի մշտական հանձնաժողովի, Արցախի հարցերի հատուկ հանձնաժողովի անդամ։ «Արցախ» պատգամավորական խմբի անդամ։

1994-1995 թվականներին եղել է ԼՂՀ Կառավարությանն առընթեր լրատվության և մամուլի դեպար­տամենտի բաժնի վարիչ, 1998֊2000 թվականներին՝ «Ազատություն» ռադիոկայանի թղթակից, 2001-2012 թվականներին՝ «Հայրենիք» թերթի հիմնադիր-խմբագիր։

## Պարգևներ և մրցանակներ
* ԼՂՀ Եղիշեի անվան մրցանակ (2002), 
* ՀԺՄ «Ազդարար» մրցանակ (2011), 
* ԼՂՀ «Վաչագան Բարեպաշտ» մեդալ (2011)։

## Ծանոթագրություններ

## Գրականություն
* http://parliament.am/deputies.php?sel=details&ID=764&lang=arm
* Պողոսյան Ա. «Մարդը, մանկավարժը, քաղաքացին», Ստեփանակերտ, 2012։

Կատեգորիա:Հայ լրագրողներ
Կատեգորիա:Հայ մանկավարժներ
Կատեգորիա:Հայ հասարակական գործիչներ
Կատեգորիա:Հայ քաղաքական գործիչներ
Կատեգորիա:ՀՀ ԳԽ 1-ին գումարման պատգամավորներ
Գևորգ Ալթունյան (գրականագետ)

**Գևորգ Կարապետի Ալթունյան** (), հայ գրականագետ, թարգմանիչ, դրամատուրգ։

## Կենսագրություն
Գևորգ Ալթունյանը 1911 թվականին ավարտել է Բեռլինի հա­մալսարանը։ Դասավանդել է Էջմիածնի Գևորգյան ճեմարանում։

Լույս են տեսել Ալթունյանի «Հայոց նախնական պատմութիւնը ըստ Մոմզէնի» (1904), «Գերմանական նոր գրականութեան պատմութիւն» (1914), «Հայ գրի եւ տպագրութեան մեծ յոբելեանը... 1512 1912» (1912) աշխատությունները, խմբագրել է Է. Մեյերի «Պատմութեան տեսական եւ մեթոդաբանական խնդիրներ» (1912) ոաումնասիրությունը, կազմել դպրոցական դասագրքեր («Կենդանաբանութեան դասագիրք», 1906), թարգմանել Յ․ Վ. Գյոթեի «Ստելլա» (1902, բոլորը՝ Վաղարշապատ, Սբ Էջմիածնի տպարան), Ի. Բերդնիկովի «Նոր պետութեան վերաբերմունքը դէպի կրօնը» (1902, Ալեքսանդրապոլ, Սանոյանի և Ստեփանյանի տպարան), «Իփիգենիան Տավրոսում» (1914, Վաղարշապատ, Սբ Էջմիածնի տպարան), Հերման Զուդերմանի «Հոգսը» (1913 թ., Նվարդ Աղանյանի տպարան) գործերը։ Կրասնոդարի հայկական թատրոնում բեմադրվել են նրա «Արտաշէս թագաւոր եւ Սաթէնիկ» (1921, անտիպ), «Սասունցի Դաւիթ» (1922) պիեսները։

## Ծանոթագրություններ

Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:Հայ դրամատուրգներ
Կատեգորիա:Գերմաներենից հայերեն թարգմանիչներ
Գևորգ Ալթունյան (այլ կիրառումներ)

**Գևորգ Ալթունյանը** կարող է վերաբերել՝
* Գևորգ Ալթունյան, հայ գրականագետ, թարգմանիչ, դրամատուրգ։
* Գևորգ Ալթունյան, հայ հեռուստահաղորդավար և մեկնաբան։
Սանսեպոլկրո

**Սանսեպոլկրո** (), կոմունա Իտալիայում, գտնվում է Տոսկանա մարզի Արեցո գավառում։

Բնակչությունը՝ 16012 մարդ (2014 թվականի մարդահամարի տվյալներ)։ Բնակչության խտությունը` 175,59 մարդ/կմ²։ Զբաղեցնում է 91 կմ² մակերես։ Փոստային ինդեքս՝ 52037։ Հեռախոսային կոդը` 0575։

## Ժողովրդագրություն
Բնակչության թվաքանակի փոփոխությունները

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:515 height:373
PlotArea = left:50 bottom:50 top:30 right:30
DateFormat = x.y
Period = from:0 till:20000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 7870
 bar:1871 from:0 till: 8200
 bar:1881 from:0 till: 8307
 bar:1901 from:0 till: 9077
 bar:1911 from:0 till: 9729
 bar:1921 from:0 till: 10428
 bar:1931 from:0 till: 10726
 bar:1936 from:0 till: 11111
 bar:1951 from:0 till: 12603
 bar:1961 from:0 till: 14586
 bar:1971 from:0 till: 15549
 bar:1981 from:0 till: 15486
 bar:1991 from:0 till: 15695
 bar:2001 from:0 till: 15693
 bar:2011 from:0 till: 16108
PlotData=
 bar:1861 at: 7870 fontsize:S text: 7870 shift:(-8,5)
 bar:1871 at: 8200 fontsize:S text: 8200 shift:(-10,5)
 bar:1881 at: 8307 fontsize:S text: 8307 shift:(-10,5)
 bar:1901 at: 9077 fontsize:S text: 9077 shift:(-10,5)
 bar:1911 at: 9729 fontsize:S text: 9729 shift:(-10,5)
 bar:1921 at: 10428 fontsize:S text: 10428 shift:(-10,5)
 bar:1931 at: 10726 fontsize:S text: 10726 shift:(-10,5)
 bar:1936 at: 11111 fontsize:S text: 11111 shift:(-10,5)
 bar:1951 at: 12603 fontsize:S text: 12603 shift:(-10,5)
 bar:1961 at: 14586 fontsize:S text: 14586 shift:(-10,5)
 bar:1971 at: 15549 fontsize:S text: 15549 shift:(-10,5)
 bar:1981 at: 15486 fontsize:S text: 15486 shift:(-10,5)
 bar:1991 at: 15695 fontsize:S text: 15695 shift:(-10,5)
 bar:2001 at: 15693 fontsize:S text: 15693 shift:(-10,5)
 bar:2011 at: 16108 fontsize:S text: 16108 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Հայտնի անձինք
* Պիեռա Դելլա Ֆրանչեսկա - նկարիչ
* Էդուինո Ֆրանչինի - պարտիզան

## Քույր քաղաքներ
*  Սին (), 1981
*  Նևշատել (), 1997
*  Նյով Մեզոն (), 1997

## Ծանոթագրություններ

## Արտաքին հղումներ
* Բնակավայրի պաշտոնական կայք 

Կատեգորիա:Իտալիայի բնակավայրեր
Ազատության զանգ

thumb|Ազատության զանգ
**Ազատության զանգ** (), ԱՄՆ Փենսիլվանիա նահանգի Ֆիլադելֆիա քաղաքում գտնվող զանգ, որը համարվում է ԱՄՆ անկախության պատերազմի սիմվոլներից մեկը։ 1776 թվականի հուլիսի 8-ին զանգի ձայնը Ֆիլադելֆիայի քաղաքացիներին հրավիրել է քաղաքային հրապարակ, որտեղ երկրորդ մայրցամաքային կոնգրեսի անդամները կարդացել են ԱՄՆ-ի անկախության հռչակագիրը։ Իր ներկայիս անվանումը ստացել է 1837 թվականին, այն բանից հետո, երբ դարձել է աբոլիցիոնիստների շարժման խորհրդանիշը։

## Արտաքին տեսք
Զանգը կշռում է մոտ 2080 ֆունտ (943 կգ)։ Այն ունի 3,7 մետր շրջագիծ և 1 մետր բարձրություն։ Պատրաստված է պղնձից (70 %), կապարից, ցինկից, արսենից, ոսկուց և արծաթից (5 %)։ Պատրաստվել է «Whitechapel Bell Foundry» ընկերության կողմից՝ Լոնդոնում։
thumb|Գրվածք ազատության զանգի վրա
left|thumb|Ազատության զանգը Էյզենհաուերի մեկ դոլարանոցի հակադիր կողմում
Զանգի վրա գրված է՝ *«Եվ հայտարարեք ազատություն երկրի վրա՝ նրա բոլոր բնակիչների համար»* (Աստվածաշունչ, Ղևտական 25.10 ()): Զանգի վրա գրված է նաև, որ այն պատրաստել են վարպետներ Պասսը և Սթուն՝ Փենսիլվանիա նահանգի պատվերով։

Համարվում է, որ զանգի վրայի ճեղքը հայտնվել է 1817- 1846 թվականներին։ Այն բանից հետո, երբ 1846 թվականին, ի պատիվ Ջորջ Վաշինգտոնի ծննդյան տոնի, զանգը անդադար խփել են մի քանի ժամ, ճեղքն ավելի է մեծացել։ Կար վտանգ, որ այն կարող է բաժանվել երկու մասի, այդ իսկ պատճառով, ԱՄՆ ղեկավարությունը հրաժարվեց այն պարբերաբար օգտագործելու մտքից։

## Ներկա դրություն
[thumb|[Ինդեփենդենս Հոլը, որտեղ երկար ժամանակ պահվել է զանգը]]
1976 թվականին՝ ԱՄՆ անկախության տոնի 200 ամյակին ընդառաջ, զանգը հանվել է Ինդեփենդենս Հոլի աշտարակից, որտեղ երկար տարիներ պահվել է և ներկայումս գտնվում է ոչ այնքան հեռու կառուցված հատուկ տաղավարում։

Զանգի տաղավարը և Անկախության սրահը (Ինդեփենդենս Հոլը) համարվում են ԱՄՆ ազգային պատմական այգու բաղկացուցիչ մաս։ 2003 թվականի հոկտեմբերին թանգարանում բացվել է Ազատության զանգի սրահը։

Ամեն տարի հուլիսի 4-ին ժամը 14:00-ին Անկախության հռչակագրի ստորագրողների սերունդները 13 անգամ խփում են զանգը՝ ի պատիվ այն 13 նահանգների, որոնք 1776 թվականին առաջինն են ստորագրել հռչակագիրը։

## Հետաքրքիր փաստեր
* Զանգը նորակառույց տաղավարում տեղադրելու գաղափարը ոչ միանշանակ է ընդունվել ամերիկյան հասարակության կողմից։ Այսպես, այն վայրում, որտեղ ներկայումս գտնվում է զանգը 18-րդ դարի 90-ական թվականներին կառուցված է եղել Ջորջ Վաշինգտոնի ստրուկների տունը։ ԱՄՆ առաջին նախագահը, մինչև Սպիտակ տան կառուցումը, բնակվելիս է եղել Ֆիլադելֆիայում։
* «Ազգի գանձերը» արկածային ֆիլմում ազատության զանգը համարվում է դեպի տամպլիերների գանձարան տանող բանալիներից մեկը։
* 1996 թվականի ապրիլի 1-ին (ծիծաղի համաշխարհային օր) «Taco Bell» ընկերությունը հայտարարել է, որ գնել է զանգը՝ ԱՄՆ պետական պարտքը «թեթևացնելու» համար և վերանվանել «Տակոյի ազատության զանգ»։
* Ազատություն ռադիոկայանի նախկին լոգոյի վրա պատկերված է եղել ազատության զանգը։
* Զանգը հիշատակվում է «Ինչպես հանդիպեցի ձեր մայրիկին» ամերիկյան հեռուստասերիալի առաջին եթերաշրջանի երրորդ սերիայում, երբ Թեդ Մոսբին և Բարնի Սթինսոնը պատրաստվում են լիզել զանգը։
* Ազատության զանգը պատկերված է ամերիկյան դեսպանատների կողմից տրամադրվող ԱՄՆ մուտքի վիզաների վերևի աջ անկյունում։

## Ծանոթագրություններ

Կատեգորիա:ԱՄՆ-ի պատմություն
Կատեգորիա:Ազատության խորհրդանիշներ
Բորիս Վարդապետյան

**Բորիս Բագրատի Վարդապետյան ** (), մայիսի 1, 1925, Ճարտար, Մարտունու շրջան, Լեռնային Ղարաբաղ, հայազգի կենսաբան, պրոֆեսոր, Տիմիրյազևի անվան մրցանակի դափնեկիր, Նյու Յորքի գիտությունների ակադեմիայի անդամ։

## Կենսագրություն
Ծնվել է 1925 թվականին։ Ծնողները դասավանդել են դպրոցում։ 1927 թվականին տեղափոխվել են Երևան, իսկ հետագայում Ռուսաստան։ Վելիկի Ուստյուգ զինվորական դպրոցն ավարտելուց հետո Վարդապետյանը ստանում է կրտսեր լեյտենանտի կոչում, մեկնում
առաջին մերձբալթյան ճակատ։ Եղել է ականանետային դասակի հրամանատար, 47- րդ հրաձգային դիվիզիայի 353-րդ հետևակային գնդի կապի սպա։ Մասնակցել է Բելառուսի ազատագրմանը։ 1944 թվականին Պոլոցկ քաղաքի մարտերի ժամանակ վիրավորվել է և մինչև 1946 թվականը բուժվել զինվորական հոսպիտալում։

1951 թվականին ավարտել է Մոսկվայի պետական համալսարանի կենսաբանական ֆակուլտետի բույսերի կենսաքիմիա բաժինը։ Եղել է ակադեմիկներ Ալեքսանդր Օպարինի և Անդրեյ Կուրսանովի ուսանողը։ Պաշտպանել է թեկնածուական ատենախոսություն։ Աշխատանքի է անցել Տիմիրյազևի անվան բույսերի ֆիզիոլոգիայի ինստիտուտում։

1966 թվականին պաշտպանել է դոկտորական ատենախոսություն։ 1972 թվականին ստացել է պրոֆեսորի կոչում։

## Գիտական գործունեություն
Վարդապետյանի գիտական հետազոտությունները իրականացվում են 2 հիմնական ուղղությամբ՝ կենսաքիմիական ուղիներով մոլեկուլային թթվածնի նյութափոխանակման և անաէրոբ (թթվածնաքաղց և անոքսիա) բույսերի մասին։

## Պարգևներ
* Երկու Հայրենական պատերազմի շքանշան
* Տիմիրյազևի անվան մրցանակի դափնեկիր (2004)
* Ռուսաստանի Դաշնության Գիտության վաստակավոր գործիչ (2006)

## Արտաքին հղումներ
* 
* 
* 
* 

## Ծանոթագրություններ

Կատեգորիա:Հայ պրոֆեսորներ
Կատեգորիա:Կենսաբանական գիտությունների դոկտորներ
Կատեգորիա:Մոսկվայի պետական համալսարանի շրջանավարտներ
Կատեգորիա:Հայ կենսաբաններ
Կատեգորիա:20-րդ դարի կենսաբաններ
Կատեգորիա:Ռուս կենսաբաններ
Կատեգորիա:Գիտնականներ այբբենական կարգով
Կատեգորիա:ՌԴ գիտության վաստակավոր գործիչներ
Ֆադվա Սոլիման

**Ֆադվա Սոլիման** կամ **Ֆադվա Սուլեյման** (, ), ալավիական ծագմամբ սիրիացի դերասանուհի, հասարակական գործիչ, այլախոհ, «Սիրիայի ազատության համար պայքարող ստեղծագործ գործիչների միության անդամ»։ Հայտնի է Բաշշար ալ-Ասադի ռեժիմի դեմ իր քննադատությամբ։ Հակամարտության սկզբից դարձել է սիրիական ընդդիմության հայտնի դեմքերից մեկը։

## Կենսագրություն
Ֆադվա Սոլիման ծնվել է 1970 թվականին Հալեպում։ Ավարտել է Դամասկոսի թատերական արվեստի միջազգային ինստիտուտը։ Խաղացել է մի շարք ներկայացումներում, նկարահանվել հեռուստահաղորդումներում։ Խաղացել է Իբսենի «Տիկնիկների տունը» պիեսի արաբական ադապտացված տարբերակում, որը բեմադրվել է Դամասկոսի «Ալ-Քաբբանի» թատրոնում։

## Հասարակական գործունեություն
2011 թվականին զանգվածային բողոքի ցույցերի սկզբում Ֆադվան այն սակավաթիվ դերասանուհիներից մեկն էր, որ բացահայտ պայքարի դուրս եկավ Բաշար ալ-Ասադի ռեժիմի դեմ։ Չնայած ձերբակալման կամ նույնիսկ մահվան  սպառնալիքին՝ Ֆադվան շարունակում էր մասնակցել բողոքի ցույցերին, չնայած ծագմանը, նա հեռացել էր այն ալավիներից, ովքեր աջակցում էին Ասադին և նրա կլանին. Ըստ նրա՝ մասնակցելով բողոքի ցույցերին՝  ցանկանում է իր օրինակով փարատել այն նախապաշարմունքները, որ ալավիական համայնքը (որը կազմում է բնակչության 10% ) անխտիր աջակցում է Ասադի կառավարությանը։

Իր ելույթներում Ֆադվան կոչ է արել շարունակել բողոքի ցույցերը, քանի դեռ Ասադի ռեժիմը չի տապալվել։ Ըստ Միջազգային ճգնաժամային խմբի վերլուծաբան Պիտեր Հարլինգի՝ Ֆադվան կարողացել էր սիրիական ընդդիմության շարքերում թեթևացնել աղանդավորական հակամարտությունը։ 2011 թվականի նոյեմբերին թողարկված իր վիդեո ուղերձներից մեկում նա նշել է, կառավարական անվտանգության ուժերը իրեն փնտրել են Հոմսի մոտակայքում, խոշտանգել են տեղացիներին՝ պարզելու իր գտնվելու վայրը։ Խուսափելով կալանքից՝ դերասանուհին փոխել է իր արտաքին տեսքը և փախել տանից։

2012 թվականին ամուսնու հետ փախել են Լիբանան, այնուհետև բնակվել են Փարիզում։

## Մահ
2017 թվականի օգոստոսի 17-ին Սոլիմանը քաղցկեղից մահացել է Փարիզում։

## Ֆիլմագրություն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Սիրիացի դերասանուհիներ
Կատեգորիա:Քաղցկեղից մահացածներ
Կատեգորիա:Սիրիացի հասարակական գործիչներ
Մարլոն Սանտոս

**Մարլոն Սանտոս դա Սիլվա Բարբոսա** (, ), բրազիլացի ֆուտբոլիստ, պաշտպան։ Հանդես է գալիս իսպանական «Բարսելոնա»-ի և Բրազիլիայի Մ21 հավաքականի կազմում։

## Ակումբային կարիերա
### «Ֆլումիենսե»
Մարլոնը բրազիլական «*Ֆլումիենսե*»-ի ակադեմիայի սան է։ Թիմի հիմնական կազմում իր դեբյուտը նշել է 2014 թվականի մայիսի 22-ին՝ «*Սան Պաուլո*»-ի դեմ խաղում։

### «Բարսելոնա»
2016 թվականի ամռանը Սանտոսը վարձավճարով տեղափոխվել է «Բարսելոնա»։ Թիմի կազմում իր դեբյուտը բրազիլացին նշել է նոյեմբերի 23-ին՝ Չեմպիոնների լիգայի շրջանակներում կայացած «Սելտիկ»-ի դեմ խաղում։

2017 թվականի հունվարին «Բարսելոնա»-ն 2 միլիոն եվրոյի դիմաց գնել է ֆուտբոլիստի ամբողջական տրանսֆերը։ Լա Լիգայի շրջանակներում իր դեբյուտը Մարլոն Սանտոսը նշել է 2017 թվականի մայիսի 14-ին՝ «Լաս Պալմաս»-ի դեմ խաղում։

## Ձեռքբերումներ
### Ակումբային
* Բրազիլիայի չեմպիոն - 2016
* Իսպանիայի գավաթակիր - 2017

### Միջազգային
* Աշխարհի չեմպիոն (Մ20) - 2015

## Ծանոթագրություններ

## Արտաքին հղումներ
* 
* Fluminense official profile
* Ogol profile
* 

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլումինենսեի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Brussels Airlines

**Brussels Airlines**, բելգիական ավիաընկերություն։ Հանդիսանում է Բելգիայի Թագավորության ազգային ավիափոխադրողը։ Ավիաընկերությունը հանդիսանում է Star Alliance-ի անդամ։ Հիվնադրվել է 2006 թվականի նոյեմբերի 7-ին Բրյուսելում, սակայն իր առաջին թռիչքը կատարել է 2007 թվականի մարտի 25-ին։ Ներկայումս ավիաընկերությունը իրականացնում է թռիչքներ 96 ուղղությամբ` իր ավիապարկում ունենալով 46 ինքնաթիռ։ Ընկերության 100% բաժնեմասը պատկանում է Lufthansa Group-ին։

## Պատմություն
Brussels Airlines-ը ստեղծվել է SN Brussels Airlines-ի և Virgin Express-ի միաձուլումից։ 2006 թվականի նոյեմբերի 7-ին Բրյուսելի օդանավակայանում տեղի ունեցավ մամլո ասուլիս, որ ժամանակ հայտարարվեցնոր ավիաընկերության մասին։

## Ավիապարկ
2017 թվականի հունիսի դրությամբ ավիաընկերության ավիապարկը կազմված է հետևյալ ինքնաթիռներից։

մինի|Brussels Airlines A319 ինքնաթիռ|ձախից

## Ծանոթագրություններ

## Աղբյուրներ
* https://www.brusselsairlines.com

Կատեգորիա:2006 հիմնադրված ընկերություններ
Կատեգորիա:Եվրոպայի ավիաընկերություններ
Կատեգորիա:Բելգիայի ավիացիա
Կատեգորիա:Օդային տրանսպորտի միջազգային ասոցիացիայի անդամներ
Լուսելիա Սանթուս

**Լուսելիա Սանթուս** (, ամբողջ անունը` Մարիա Լուսելիա դուս Սանթուս (Maria Lucélia dos Santos), ), բրազիլացի դերասանուհի և պրոդյուսեր։

## Կենսագրություն
Լուսելիա Սանթուսը ծնվել է Բրազիլիայի Սան Պաուլու նահանգի Սանտու Անդրե քաղաքում, բանվորների ընտանիքում, որոնց Բրազիլիայում անվանում էին «կապույտ օձիքներ»։ Նա ուներ երկու եղբայր և ևս երկու քույր։ Մանկուց Լուսելիան երազել էր դերասանուհի դառնալ։ Իր առաջին դերը նա կատարել է 14 տարեկանում, խաղալով «Դոն Կիխոտ Մուլա Մանչան և նրա հավատարիմ ուղեկից Զե Չուպանսան» (Dom Chicote Mula Manca e seu fiel companheiro Zé Chupança) պիեսում։ Շուտով Լուսելիայի տաղանդը գնահատվեց, որից հետո նրան հրավիրեցին Սան Պաուլո քաղաքում թատերական դասընթացներ ուսանելու։

1976 թվականին Լուսելիա Սանթուսը հրավիրվել է նկարահանվելու «Ստրկուհի Իզաուրան» հեռուստասերիալի գլխավոր դերում։ Հեռուստասերիալը մեծ հաջողություն ունեցավ, որից հետո Լուսելիան ստանում էր նկարահանվելու բազմաթիվ առաջարկներ։ Առավել հաջողված հեռուստասերիալներից էին «Կենդանի ջուր» (1980 թ.), «Սեռերի պատերազմը» (1983 թ.), «Սենյորիտա» (1986 թ.) և այլն։ Բացի այդ, նկարահանվել է նաև ավելի քան 20 կինոնկարներում։

1980 թվականին լուսանկարվել է բրազիլական «Playboy» ամսագրի համար։ 1980-ական թվականների վերջերին խզել է պայմանագիրը «Գլոբո» հեռուստաընկերության հետ և տեղափոխվել մրցակից հեռուստաընկերություն` նկարահանվելով «Կարմեն» (1987 թ.), «Բրազիլացիներ և բրազիլուհիներ» (1990թ.), «Դոնա Անժա» (1996 թ.) և այլ հեռուստասերիալներում։ Լուսելիա Սանթուսը որպես ռեժիսոր, նկարահանել է նաև երկու վավերագրական ֆիլմ` «Փոփոխությունների կետ. Չինաստանն այսօր» (1996 թ.) և «Արևելյան Թիմոր. Բռնություն, որը ոչ ոք չի տեսել» (2000 թ.):

## Անձնական կյանքը
Լուսելիա Սանթուսն ամուսնացած է եղել բրազիլացի կոմպոզիտոր և դիրիժոր Ջոն Նեշլինգի հետ։ 1982 թվականին ծնվել է նրանց որդին, այժմ դերասան Պեդրո Նեշլինգը։

Լուսելիա Սանթուսը դավանում է բուդդայականություն։

## Ֆիլմագրություն
**Կինո**

**Հեռուստատեսություն**

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Բրազիլացի թատերական ռեժիսորներ
Կատեգորիա:Բրազիլացի պրոդյուսերներ
Կատեգորիա:Բրազիլացի ռեժիսորներ
Կատեգորիա:Թատրոնի դերասանուհիներ
Կատեգորիա:Կինոգործիչներ այբբենական կարգով
Կատեգորիա:Հեռուստատեսային դերասանուհիներ
Նոր ազգայնականություն (21-րդ դար)

**Նոր ազգայնականություն**, 2010-ականների կեսերին առաջացած ազգայնականության տեսակ հիմնականում, բայց ոչ բացառապես, Արևմտյան Եվրոպայում և Հյուսիսային Ամերիկայում։ Առնչվում է մի շարք դիրքորոշումների հետ, այդ թվում աջաթևյան պոպուլիզմի, հակագլոբալացման, նատիվիզմի, պրոտեկցիոնիզմի, էմիգրացիայի ընդդումյան և եվրաթերահավատության (որտեղ կիրառելի է)։ Համաձայն գիտնականի, «ազգայնականների դիմադրությունը գլոբալ լիբերալիզմին դարել է արևմտյան քաղաքականության ամենաազդեցիկ ուժը 2016 թվականին»։ Նոր ազգայնականության առավելապես բացահայտ արտացոլումներն են Միացյալ Թագավորության Եվրոպական Միությունից դուրս գալու հանրաքվեն և ԱՄՆ-ի նախագահական ընտրություններում Դոնալդ Թրամփի որպես 45-րդ նախագահի հաղթանակը։

## Ծանոթագրություն

Կատեգորիա:2010-ականներ քաղաքականությունում
Կատեգորիա:Ազգայնականություն
Կատեգորիա:Աշխարհահամակարգերի տեսություն
Կատեգորիա:Աջաթևյան պոպուլիզմ
Կատեգորիա:Մարդաբանություն
Կատեգորիա:Քաղաքական տեսություններ
Պրիեկուլե

250px|մինի|Վառոդային աշտարակը

**Պրիեկուլե** (), քաղաք Լատվիայի հարավ-արևմուտքում, Պրիեկուլե վարչական կենտրոնում։ 2006 թվականին քաղաքի բնակչությունը կազմել է 2592 մարդ։

Մինչև 2009 թվականի հուլիսի 1-ը քաղաքը գտնվել է Լիեպայա շրջանի կազմի մեջ։ 
250px|մինի|Նախկին երկաթուղային կայարանը
Պրիեկուլեն երկաթուղային կայարան է։

## Պատմություն
Պրիեկուլե քաղաքը առաջին անգամ հիշատակվել է 1483 թվականին, երբ այստեղի հողերը անցել են բարոն Կորֆի իշխանության տակ։ Կորֆների պալատը գոյություն ունի մինչև այժմ։ Այն հիմա դպրոց է։ 1699 թվականին կառուցված Շվեդիայի դարպասը պահպանվել է։ Պրիեկուլեն Շվեդիայի դարպասը ճանաչել է ազգային ճարտարապետական հուշարձան։

Քաղաքի հիմնական զարգացումը տեղի է ունեցել 1871 թվականին, երբ ստեղծվել է Լիեպայա-Վիլյնուս երկաթուղային ճյուղը։ Երկրորդ համաշխարհային պատերազմի ժամանակ քաղաքը դարձել է արյունալի մարտերի թատերաբեմ։ Քաղաքում տեղակայված է նախկին ԽՍՀՄ խոշորագույն զինվորական հողարկավորությունների տարածքը, որտեղ թաղված են Կարմիր բանակի 23 000 ռազմիկներ։

## Սպորտ
Տարիներ շարունակ քաղաքը հպարտացել է իր մարզական ձեռքբերումներով։ Քաղաքում կան 14 մարզաձևեր՝ բասկետբոլ, ֆուտբոլ, հանդբոլ, վոլեյբոլ, սեղանի թենիս, սպորտային ձկնորսություն, շախմատ, թեթև ատլետիկա և այլն։

## Տրանսպորտ
### Ավտոճանապարհներ
Պրիեկուլեով անցնում է P114 ավտոճանապարհը (Պրիեկուլե-Լիտվայի սահման)։

Շրջանում տեղակայված ավտոճանապարհներից հարկ է նշել V1198 (Իլմայա-Պրիեկուլե), V1206 (Դուրբե-Տադայկի-Բունկա-Պրիեկուլե), V1210 (Պրիեկուլե-Պապլակա-Վիրգա) և V1212 (Պրիեկուլե-Վայնյոդե) ավտոճանապարհները։

### Երկաթուղային տրանսպորտ
1990-ական թվականներին Լատվիայից խորհրդային զորքերը դուրս են բերվել, որի հետևանքով դադարել է գործել Պրիեկուլեի միջով ընթացող երկաթուղային ճյուղը։ Վայնյոդեի մոտ հետագայում ճանապարհը քանդվել է։ 2015 թվականի դրությամբ նախկին կայարանի շենքը չի օգտագործվում։

## Տեսարժան վայրեր
250px|մինի|Բարոնների պալատը
250px|մինի|Պրիեկուլե եկեղեցին
Բարոնների պալատում բացի Շվեդիայի դարպասից պահպանվել է ևս մեկ պալատ, որը ենթակա է վերանորոգման։ Հայտնի են «Վառոդային աշտարակը» և լյութերական եկեղեցին (1998 թվականի վերականգնվել է)։

## Հայտնի մարդիկ
* Յանիս Փեթերս (ծնվել է 1939 թվականին Պրիեկուլեում) - լատվիացի բանաստեղծ, հրապարակախոս, խորհրդային քաղաքական գործիչ, դիվանագետ, հասարակական գործիչ։

Պրիեկուլեում կամ Պրիեկուլե երկրամասում ծնվել և ապրել են՝ 
* Եվգենի Մեյա - մշակույթի աշխատող
* Վալդիս Կամպարս - քիմիայի բնագավառի գիտությունների դոկտոր
* Կարլիս Կամպե - հոգևորական և գրող
* Էդիտե Զվագուլե - բրուտ
* Էլմարս Անսոն - դրամատուրգ

## Ծանոթագրություններ

## Արտաքին հղումներ
* Официальный сайт города Приекульского края 
* Информация о Приекуле на туристическом портале mesta.lv
* Информация о Приекуле в топонимической базе данных

Կատեգորիա:Լատվիայի բնակավայրեր
Կատեգորիա:Լատվիայի քաղաքներ
Քոքոռեչ

**Քոքոռեչ** (, ), Անատոլիայում և Բալկաններում տարածված ուտեստ։ Այն պատրաստում են գառան աղիներից։ Պատրաստում են շամփուրների վրա անցկացրած՝ խորովելով կրակի վրա։ Քոքոռեչը «ջագուր բագուր» անվանումով հայտնի է նաև  Իրանում։

## Պատրաստում
մինի|Կտրատած քոքոռեչ
Քոքոռեչը պատրաստում են հիմնականում կաթնակեր գառան աղիներից։ Սկզբից մաքրում են աղիները ներսից և դրսից։ Քոքոռեչի պատրաստելու համար շամփուրի վրա նախ փաթաթում են հաստ աղին, այնուհետև բարակ աղին։ Մեծ աղիքները սկսում են փաթաթել շամփուրի վրա։ Հետո փոքր աղիներն են փաթաթում այդ հաստ աղիների վրա։  Մաս-մաս դնում են նաև կենդանական ճարպ։

Հատուկ կրակարանի վրա շամփուրները շարում են և անընդհատ պտտեցնելով խորովում։ Խորովելուց հետո մեծ քանակությամբ համեմունքներ են ավելացնում։ Մատուցում են մանր-մանր կտրատած։ Ամենաշատը լցնում են քիմիոն, օրիգանո և կարմիր կծու պղպեղ։

## Մատուցում
Մատուցում են քոքոռեչը պնակի կամ հացի մեջ։ Երբեմն նաև այն հրամցնում են խավարտով։ Խավարտի մեջ մտնում են՝ պոմիդոր, տաքդեղի թթու, վարունգի թթու։ Մատուցում են ըմպելիքներով։

## Տարածում և պատրաստում
### Հունաստան
Հույները ամեն տարի Զատիկին պատրաստում են այս ուտեստը։ Չնայած որ այն կարելի է պատրաստել նաև ցանկացած ժամանակ։ Հունական պանդոկներում այն մշտական ուտեստ է։ Քոքոռեչը Հունաստանում պատրաստում են կամ տապակելով կամ էլ խորովելով։

### Թուրքիա
Թուրքիայում այս ուտեստը ռեստորաններում չեն մատուցում. այն փողոցային սննդի տեսակ է համարվում։ Այն խորովում են հատուկ կրակարանի վրա, որտեղ լցված է ածուխ։ Փողոցներում առավել ընդունված է, որ այն մատուցեն հացի մեջ դրված։ Քոքոռեչը մատուցում են հիմնականում հետևյալ ըմպելիքներով՝ թան, թթվի ջուր կամ շաղգամի քամվածք։

## Տես նաև
* Հունական խոհանոց
* Թուրքական խոհանոց

## Ծանոթագրություններ

Կատեգորիա:Բալկանյան խոհանոց
Կատեգորիա:Զատկվա ուտեստներ
Կատեգորիա:Թուրքական խոհանոց
Կատեգորիա:Հունական խոհանոց
Սոլովցովի թատերական շենք

**Սոլովցովի թատերական շենք**, թատերական շենք Կիևում, գտնվում է Իվան Ֆրանկո 3 հասցեում։ 
Շենքում տարբեր ժամանակներում տեղակայվել են հետևյալ թատերախմբերը.

* 1898—1924 — «Սոլովցով» դրամատիկական թատրոն (խորհրդային ժամանակներում` «Լենինի անվան երկրորդ թատրոն»)
* 1924—1926 — «Բերեզիլ»
* 1926 թվականից սկսած — Ի. Ֆրանկոյի անվան ուկրաինական դրամատիկական թատրոն

## Կառուցման պատմություն
1896 թվականի փետրվարին Կիևում այրվել է Քաղաքային օպերայի շենքը, և քաղաքում մնում է միակ մշտական թատրոնը` Բերգոնյե թատրոնը։ Բերգոնյե թատրոնի շենքն այդ ժամանակ զբաղեցնում էր Նիկոլայ Նիկոլաևիչ Սոլովցովի խումբը, իսկ օպերային թատրոնի սեփականատիրուհին այդ ժամանակ Պալմիրա Ֆրանցևնա Սեթովան էր, նախկինում՝ կրկեսի հայտնի դերասանուհի։ Սոլովցովն ու Սեթովան մինչև հրդեհը մրցակիցներ էին, քանի որ 1896 թվականին ավարտվում էր օպերային թատրոնի շենքի վարձույթի ժամկետը, և Սոլովցովը նպատակ ուներ այն զբաղեցնել։ Հրդեհից հետո Սոլովցովը որոշել է կազմակերպել նոր դրամատիկական թատրոնի շենքի շինարարությունը, իսկ Բերգոնյե թատրոնը պահել սեփական մշտական օպերայի համար։ Սեթովան ևս թատրոնի շինարարության համար հողակտոր է ձեռք բերել։ Սակայն երբ արդեն հիմքը գցվել էր, Սեթովան ու կառուցապատողը չեն կարողացել համագործակցել, և շինարարությունը կանգ է առել։ Սոլովցովը վճարել է Պալմիրա Ֆրանցևնային չկառուցված շենքի համար, և վերջինս հրաժարվել է շինարարական պայմանագրից Սոլովցովի օգտին։ 1898 թվականին թատրոնի շենքը կառուցվել է  
Շինարարությունն ընթացել է ըստ Է. Պ. Բրադտմանի նախագծի, Գ. Պ. Շլեյֆերի վերահսկողությամբ, հանդիսասրահը կառուցվել է Վ. Վ. Գորոդեցկու նախագծով։ Ըստ խորհրդային աղբյուրների, շենքը կառուցվել է բնակիչների կողմից հավաքված գումարով, իսկ այլ աղբյուրների համաձայն` դրա սեփականատերը Լազար Բրոդսկին էր։ Երկրորդ համաշխարհային պատերազմի ժամանակ շենքն ավերվել է և վերականգնվել է 1946 թվականին։ 1959-1960-ական թվականներին թատրոնը մեծապես վերակառուցվել է։

## Ճարտարապետություն
Ի սկզբանե կառուցվել է երկհարկանի շենք, նոր հունական ոճով։ Խորհրդային ճարտարագետները շենքի արտաքին տեսքը համարում էին ոչ գրավիչ, սակայն գնահատում էին ռոկոկո ոճով ձևավորված ներքին հարդարանքը։ Ըստ կառուցման ժամանակակիցներ դերասան Լ. Մ. Լեոնիդովի, լրագրող Ի. Մ. Լևինսկու կիևցիները դրականորեն էին ընդունում շենքը, այն անվանում էին «խաղալիք» և «նրբաճաշակ բոնբոն»։ Հանդիսասրահը տարբերվում էր ոչ միայն գեղարվեստական ձևավորմամբ, այլև` հանդիսատեսի համար հարմարավետությամբ։ Այն համեմատաբար ոչ մեծ է, պայտաձև, ընդարձակված է կողքերով, հարմարեցված է բեմը ցանկացած դիրքից դիտելու համար։ Ունի օթյակ, ամֆիթատրոն և փոքր պատշգամբ, սրահը տեղավորում է 1200 հոգի։ Սոլովցով թատրոնի շենքի եզակի հաջողվածությունն ընդգծել է Կ. Ս. Ստանիսլավսկին 1912 թվականին։ Ըստ նրա, Մոսկվայի գեղարվեստական թատրոնի ելույթ ունեցած բոլոր շինություններից «Սոլովցով»-ը զիջել է միայն Մյունխենի արքայական թատրոնին։ 
250px|մինի|Սոլովցովի թատրոնը 20-րդ դարում
1959-1960 թվականների վերակառուցման ժամանակ կառուցվել է երրորդ հարկը, ընդլայնվել է երկրորդ հարկի նախասրահը։ Միևնույն ժամանակ փոխվել է շենքի ճակատային մասը, ներքին հարդարման որոշ դետալներ հեռացվել են։

## Ծանոթագրություններ

## Գրականություն
* 
* 

Կատեգորիա:1898 հիմնադրումներ
Կատեգորիա:Ուկրաինայի շենքեր և կառույցներ
Լևկիպպեի դուստրերի առևանգումը (կտավ)

**«Լևկիպպեի դուստրերի առևանգումը»**, հոլանդացի գեղանկարիչ Պիտեր Պաուլ Ռուբենսի նկարներից, որը հեղինակը նկարել է 1618 թվականին։ Նկարի առավել համարձակ և դիպուկ անվանումն է «Լևկիպպեի դուստրերի բռնաբարությունը»։

Ռուբենսը այս նկարում օգտագործել է Զևսի և Լեդայի երկվորյակ որդիների՝ Կաստորի և Պոլուքսի (առավել հայտնի որպես Դիոսկուրոսներ) մասին լեգենդը, ըստ որի նրանք առևանգել են Լևկիպպե թագավորի դուստրերին՝ Հիլարիային և Փեբե (Իդևսի հարսնացու)։

## Նկարագրություն

Ուժեղ և մկանոտ ձեռքերով երիտասարդները բռնել են աղջիկների ոտքերը, որպեսզի նրանց նստեցնեն ձիու վրա։ Թագավորի վախեցած և հուսահատված դուստրերը դեմքները հառել են դեպի երկինք՝ կարծես թե օգնություն խնդրելով աստվածներից։ Նկարում պատկերված են նաև ձիերի վզներին փաթաթված փոքրիկ Ամուրներ։

Ռուբենսը օգտագործել է բազմաթիվ հակադրություններ այս նկարում։ Սպիտակամաշկ և ոսկեգույն մազերով աղջիկները  հակադրվում են արևահարված և կոպիտ երիտասարդներին։

Կարմիր, ոսկեգույն, սպիտակ և մուգ կանաչ գույնի հյուսվածքները գունային կտրուկ հակադրություն են ստեղծում։ Արդյունքում առաջանում է լարված իրավիճակի ազդեցություն։

Իր համարձակ և հանդուգն հերոսներին Ռուբենսը շնորհել է գեղեցկությամբ, ամրակազմությամբ, ուժով և կրքի անհագ ցանկությամբ։

## Ծանոթագրություններ

## Գրականություն

* «Энциклопедический словарь Брокгауза и Ефрона» — универсальная энциклопедия на русском языке, изданная в Российской империи. Выпущена акционерным издательским обществом Ф. А. Брокгауз — И. А. Ефрон в 1890—1907 годах. Издание выходило в двух вариантах — 41 том и 2 дополнительных и в полутомах — 82 и 4 дополнительных. Полутома имеют двойную нумерацию — например, полутома 49 и 50 на титульных листах нумеруются XXV и XXVа. Первые 8 полутомов были изданы под редакцией И. Е. Андреевского, остальные — под редакцией К. К. Арсеньева и Ф. Ф. Петрушевского.

Կատեգորիա:1618 նկարներ
Կատեգորիա:Պիտեր Պաուլ Ռուբենսի նկարներ
Կատեգորիա:Հին պինակոտեկ թանգարանի նկարներ
Կատեգորիա:Մերկ կանանց պատկերով նկարներ
Ջոդհան և Աքբարը (ֆիլմ)

**«Ջոդհան և Աքբարը»** (, ), հնդկական պատմական հերոսական ֆիլմ՝ նկարահանված 2008 թվականին։ Ֆիլմի ռեժիսորն ու պրոդյուսերը Աշուտոշ Գոուվարիկերն է։ Գլխավոր դերերում խաղում են Հրիթիկ Ռոշանն ու Այշվարիա Ռայը։

## Սյուժե
«Ջոդհան և Աքբարը» գեղարվեստական կինոնկարը պատմում է 16-րդ դարի սիրո պատմություն, որը ձևավորվել էր  քաղաքական ֆոնի վրա։ Սիրո այս պատմությունը Մեծ Մողոլների կայսրության կայսր Աքբար Մեծի և Ռաջպուտի արքայադուստր Ջոդհայի միջև էր ծավալվել։

Կայսր Աքբարի քաղաքական հաջողությունները սահմաններ չէին ճանաչում։ Այն բանից հետո, երբ կայսերն օգնեց Հինդուկուշը, այն ձգվեց Աֆղանստանից մինչև Բենգալյան ծոց և Հիմալայներից մինչև Նարբադա գետ։ Քաղաքական հմտություններն ու դաժանությունները համատեղելով Աքբարը ասպատակում է ռաջպուտներին։ Բայց գիտե՞ր արդյոք Աքբարը, որ մի օր կնության կվերցնի Ռաջպուտի արքայադուստր Ջոդհային՝ կրկին քաղաքական նպատակներից ելնելով։

Բհարմալա արքայի դուստր Ջոդհան այս քաղաքական խաղում վերածվում է ընդամենը մի խաղաքարտի։ Աքբարը պետք է ամեն ինչ անի, որպեսզի կարողանա Ջոդհայի սիրուն արժանանա։

## Գլխավոր դերերում

## Ծանոթագրություններ

## Արտաքին հղումներ
* 
* Official trailer - UTV Motion Pictures
* 

Կատեգորիա:2008 ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Կենսագրական ֆիլմեր
Կատեգորիա:Հնդկական ֆիլմեր
Կատեգորիա:Հինդի լեզվով ֆիլմեր
Կատեգորիա:2000-ականների պատմական ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:Գրաքննված ֆիլմեր
Կատեգորիա:2000-ականների հինդի ֆիլմեր
Gigabyte Technology

մինի|Gigabyte GA-EP45-DS5 մայրական սալիկը
**Gigabyte Technology** Co., Ltd, Թայվանյան ընկերություն, որը արտադրում է համակարգային սալիկներ, տեսաքարտեր և այլ համակարգչային տեխնիկա։ Հիմնադրվել է 1986 թվականին։

Gigabyte հոլդինգի կազմակերպական կառուցվածքը ներկայացված է հետևյալ ընկերություններով։
*Gigabyte Technology Co., Ltd. — մշակում և արտադրում է համակարգային և գրաֆիկական սալիկներ, ինչպես նաև պերեֆերային սարքեր սեղանադիր համակարգիչների համար։
*Gigabyte Communications Inc. (հիմնադրվել է 2004 թվականին), արտադրում է սմարթֆոններ GSmart (2006) ապրանքանիշի տակ։
*Gigazone International Co., Ltd. — մասնագիտացած է սեղանադիր համակարգիչների համար իրանի, մոնիտորների (ENVISION ապրանքանիշը), պրոցեսորների սնուցման և սառեցման համակարգերի արտադրության մեջ։
*G-Style Co., Ltd. — նոութբուքերի և պլանշետային համակարգիչների արտադրություն։
## Գործունեությունը
Ընկերությունն արտադրում է համակարգային սալիկներ, գրաֆիկական 3D-արացուցիչներ, կորպուսներ սնուցման բլոկներ, նոթբուքեր և համակարգիչներ, թվային տան լուծումներ, սերվերներ, կապի սարքեր, շարժական և դյուրակիր սարքերը։

2008-ին Gigabyte ընկերությունը դարձավ համակարգային սալիկնենի խոշորագույն արտադրողներից մեկը՝ այլ Թայվանյան Elitegroup (ECS), Asus, Micro-Star International, Foxconn ընկերությունների կողքին։

Gigabyte ընկերության մասնաբաժինը Ռուսաստանի համակարգային սալիկների շուկայում կազմում է 33% (2012-ի հունիսի դրությամբ)
## Արտադրանքը
Ընկերությունն ունի 5 ֆաբրիկաներ Թայվանի և Չինաստանի տարածքում.

*Nan-Ping — Թայվան;
*Ping-Jen — Թայվան;
*Ning-Bo — Չինարեն;
*Dong-Guan — Չինարեն;
*Hian-Xi — Շանդուն, Չինաստան.

Nan-Ping արտադրական ֆաբրիկան (երրորդը թողարկվող արտադրանքի ծավալով) մասնագիտանում է համակարգային սալիկների, գրաֆիկական 3D-արագացուցիչների, ինչպես նաև սերվերների, սեղանադիր համակարգիչների, դյուրակիր համակարգիչների և բջջային հեռախոսների արտադրության մեջ։

Nan-Ping ֆաբրիկայի արտադրական հրապարակներում տեղադրված են բաղադրիչների մակերեսային տեղադրման ինը SMT-գծեր, տասը մոնտաժման DIP գծեր, ինը գծեր, որոնց վրա իրականացվում է բազմակողմանի արտադրանքի փորձարկման համար, և ութ գծեր պատրաստի արտադրանքի փաթեթավորման համար։ Ֆաբրիկայի մակերեսը կազմում է 45 հազար մ2, աշխատակիցների թիվը շուրջ հազար ութ հարյուր մարդ։
## Վիճակագրություն
Բոլոր թողարկվող Gigabyte համակարգային սալիկների Ընդհանուր ծավալի 70-75 տոկոսը նախատեսված է Intel պրոցեսորների համար, մյուսները AMD ընկերության պրոցեսորների համար։
## Ծանոթագրություններ

Կատեգորիա:1986 հիմնադրումներ
Կատեգորիա:1987 հիմնադրումներ
Կատեգորիա:Բջջային հեռախոս արտադրողներ
Կատեգորիա:Համակարգիչ արտադրողներ
Գալիերա

**Գալիերա** (), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։

Բնակչությունը՝ 5458 մարդ (ըստ 2016 թվականի տվյալների)։ Բնակչության միջին խտությունը՝ 146,92 մարդ/կմ²։ Զբաղեցնում է 37,15 կմ² տարածք։ Փոստային ինդեքս՝ 40015։ Հեռախոսային կոդը՝ 051։

Կոմունայի հովանավորն է Սուրբ Կույս Մարիամ Աստվածածինը։ Տոնը նշվում է մայիսի 18-ին։

## Ժողովրդագրություն
Բնակչության թվաքանակի փոփոխությունները.

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 3343
 bar:1871 from:0 till: 3912
 bar:1881 from:0 till: 4184
 bar:1901 from:0 till: 4884
 bar:1911 from:0 till: 5540
 bar:1921 from:0 till: 5688
 bar:1931 from:0 till: 5852
 bar:1936 from:0 till: 5705
 bar:1951 from:0 till: 5753
 bar:1961 from:0 till: 4923
 bar:1971 from:0 till: 4281
 bar:1981 from:0 till: 4267
 bar:1991 from:0 till: 4527
 bar:2001 from:0 till: 5183
 bar:2011 from:0 till: 5462
PlotData=
 bar:1861 at: 3343 fontsize:S text: 3343 shift:(-8,5)
 bar:1871 at: 3912 fontsize:S text: 3912 shift:(-10,5)
 bar:1881 at: 4184 fontsize:S text: 4184 shift:(-10,5)
 bar:1901 at: 4884 fontsize:S text: 4884 shift:(-10,5)
 bar:1911 at: 5540 fontsize:S text: 5540 shift:(-10,5)
 bar:1921 at: 5688 fontsize:S text: 5688 shift:(-10,5)
 bar:1931 at: 5852 fontsize:S text: 5852 shift:(-10,5)
 bar:1936 at: 5705 fontsize:S text: 5705 shift:(-10,5)
 bar:1951 at: 5753 fontsize:S text: 5753 shift:(-10,5)
 bar:1961 at: 4923 fontsize:S text: 4923 shift:(-10,5)
 bar:1971 at: 4281 fontsize:S text: 4281 shift:(-10,5)
 bar:1981 at: 4267 fontsize:S text: 4267 shift:(-10,5)
 bar:1991 at: 4527 fontsize:S text: 4527 shift:(-10,5)
 bar:2001 at: 5183 fontsize:S text: 5183 shift:(-10,5)
 bar:2011 at: 5462 fontsize:S text: 5462 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Արտաքին հղումներ
* http://www.comune.galliera.bo.it/servizi/notizie/notizie_homepage.aspx 

## Ծանոթագրություններ

Կատեգորիա:Էմիլիա Ռոմանիայի քաղաքներ
Կատեգորիա:Իտալիայի բնակավայրեր
Աշոտ Գագիկի Արծրունի

**Աշոտ Արծրունի** (ծննդյան և մահվան թվականն անհայտ – 8-րդ դար), հայ իշխան Վասպուրականում։ Վասպուրականի իշխան Գագիկ Արծրունու որդին, Գրիգոր և Համազասպ Արծրունիների եղբայրը։ Ըստ Անանուն զրուցագրի Աշոտի հայրը՝ Գագիկ Արծրունին շենացրել է Վասպուրականի Աղբակ գավառը։

## Ծանոթագրություններ

## Աղբյուրներ
* Հրաչյա Աճառյան, Հայոց անձնանունների բառարան, 1942 թ.Հատոր 1, Ցուցակ 1, Էջ 182
* «Պատմութիւն Շապուհ Բագրատունւոյ», Անանուն Զրուցագիր, էջ 37

Կատեգորիա:Վասպուրականի իշխաններ
Կատեգորիա:Արմինիա կուսակալություն
Կատեգորիա:Արծրունիներ
Վերներ ֆոն Հեյդենստամ

**Կարլ Գուստավ Վերներ ֆոն Հեյդենստամ** (), շվեդ բանաստեղծ և վիպասան, 1916 թվականի Գրականության Նոբելյան մրցանակի դափնեկիր։ 1912 թվականի Շվեդական ակադեմիայի անդամ։

## Կենսագրություն
Ծնվել է 1859 թվականի հուլիսի 6-ին Շվեդիայի Էրեբրու լենի Օլշամար բնակավայրում։ Շվեդիայի արվեստների թագավորական ակադեմիայում սովորել է նկարել, սակայն շուտով հեռացել է ակադեմայից հիվանդության պատճառով։ Հետագայում ճանապարհորդել է Եվրոպա, Աֆրիկա և արևելք։ Առաջին բանաստեղծությունների ժողովածուն՝ «*Vallfart och vandringsår*»-ը, հրատարակել է 1888 թվականին։ Բանաստեղծությունների այս հավաքածուն ոգեշնչված էր դեպի արևելք իր ճանապարհորդություններից և ի տարբերություն այդ ժամանակաշրջանի շվեդական գրականության մեծ մասին, նատուրալիստական չէր։

Գեղեցկության հանդեպ իր սերը նաև երևում է «*Hans Alienus *» (1892) երկար պոեմում։ «*Dikter*»-ում (1895) և «*Karolinerna*»-ում (2 հատոր, 1897–1898)` Կառլ XII թագավորի և իր ասպետների պատմական նկարագրերում, Հեյդենստամ ցույց է տալիս իր ուժեղ ազգայնական կիրքը։ «*Karolinerna*»-ից կարճ պատմվածքների անգլերեն թարգմանություններ կարելի է գտնել «*American-Scandinavian Review*»-ի (Նյու Յորք)՝ 1914 թվականի մայիսի, 1915 թվականի նոյեմբերի և 1916 թվականի հուլիսի համարներում։

1910 թվականին շվեդական թեթերում վիճաբանություն էր սկսվել գրականության պրոլետարական «դեգրադացիայի» վերաբերյալ, երկու հակառկորդ ճամբարների գլխավոր դերակատարները Յուհան Ավգուստ Ստրինդբերգը և Հեյդենստամն էին։ Հեյդենստամի հիմնական ներդրումը «*Proletärfilosofiens upplösning och fall*» բրոշյուրն էր՝ հիմնականում ուղղված Ստրինդբերգի դեմ։

Վերջին գործը՝ «*Nya Dikter*»  բանաստեղծական ժողովածուն, որը հրատարակել է 1915 թվականին, շատերի կարծիքով համարվում է նրա լավագույն ստեղծագործությունը։

Մահացել է 1940 թվականի մայիսի 20-ին իր տանը` Օվրալիդում։

## Աշխատանքներ
thumb|Վերներ ֆոն Հեյդենստամը 1915 թվականին
* *Vallfart och vandringsår* (1888)
* *Från Col di Tenda till Blocksberg * (1888)
* *Endymion *(1889)
* *Renässans* (1889)
* *Pepitas bröllop* (1890)
* *Hans Alienus *(1892)
* *Dikter* (1895)
* ''Karolinerna'' (1897-98)
* *Klassicitet och germanism* (1898)
* *Tankar och tekningar* (1899)
* *Ett folk* (1899)
* *Sankt Göran och draken* (1900)
* *Heliga Birgittas pilgrimsfärd* (1901)
* *Skogen susar* (1904)
* *Folkungaträdet *(2 vol., 1905—1907)
* ''Svenskarna och deras hövdingar'' (1910)
* *Dagar och händelser* (1909)
* *Samlade skrifter* (1909)
* *Proletärfilosofiens upplösning* (1911)
* *Nya dikter* (1915)
* *Uppsatser, tal och fanasier* (1929)
* *Tankar och utkast* (1941)
* *När kastanjerna blommade* (1941)։

## Ծանոթագրություններ

## Գրականություն
* Barton, Hildor Arnold (2003). *Sweden and Visions of Norway: Politics and Culture, 1814-1905*. SIU Press.
* Larsson, Hans Emil (1909). "Swedish Literature," *The Journal of English and Germanic Philology* **8** (3), pp. 313–329.

## Արտաքին հղումներ
* Verner von Heidenstam at Projekt Runeberg
* 
* 
* Վերներ ֆոն Հեյդենստամի ստեղծագործությունները Շվեդական գրկանության բանկում (շվեդերեն)

Կատեգորիա:Շվեդ բանաստեղծներ
Կատեգորիա:Շվեդ նկարիչներ
Կատեգորիա:Շվեդ նոբելյան մրցանակակիրներ
Կատեգորիա:Շվեդ վիպասաններ
Կատեգորիա:Շվեդիայի ազնվականություն
Կատեգորիա:Շվեդ գրողներ
Կատեգորիա:Շվեդ արձակագիրներ
Դյումորտյերիտ

մինի|Դյումորտյերիտ
     
**Դյումորտյերիտ**, կապույտ գունաքար է, որը բնության մեջ հանդիպում է հազվադեպ և շատ քիչ քանակով։ Անունը ստացել է ֆրանսիացի Է․ Դյումոտյեի (19-րդ դար) պատվին։ Դյումորտյերիտ հայտնաբերվել է մի շարք երկրներում՝ ԱՄՆ-ում , Բրազիլիայում, Ֆրանսիայում, Հնդկաստանում, ինչպես նաև Ռուսաստանում, (Ուրալում, Կիշտիմի շրջան), Ուզբեկստանում (Տաշքենդի մոտ) և Տաջիկստանում (Պամիրում)։ Դյումորտյերիտի տարատեսակներից յուրահատուկ է բրազիլականը, որը թափանցիկ է և, ի տարբերություն անթափանց` սովորականի, ավելի կարծր է։

[մինի|ձախից|Դյումորտյերիտ [Կալիֆորնիայում ԱՄՆ 5,7 х 2,7 х 1,1 սմ]]

## Նկարագրություն
Միներալը կարող է հանդես գալ ձվաձև գոյացությունների տեսքով, գույնը կապույտ է, երբեմն` մանուշակագույն։ Մանրադիտակով երևում է, որ գունաքարի գնդիկներն ունեն ճաճանչաճառագայթային կազմություն։ Այս քարի հետ հանդիպում են նաև անդալուիզաքար սիլիմանիտ, ֆոսֆորաքար և այլն։ Կապտաերկնագույն գնդերն ապարին զարդարուն տեսք են տալիս։

## Դյումորտյերիտը Հայաստանում
Հայաստանում Դյումորտյերիտը հանդիպում է Լալվարի արևելյան լեռնաճյուղերում, կարծր ապառաժային ապարներում, որոնք ունեն ձգված, շեշտակի իջնող, վեց մետր հզորությամբ քարե պատի տեսք։ Կան տվյալներ, որ  Դյումորտյերիտ հանդիպում է նաև Երևանի մերձակայքում՝ համեմատաբար երիտասարդ նստվածքային ապարներում։

## Կիրառություն
Կապտաերկնագույն գնդերից կարելի է պատրաստել սկահակներ, զարդատուփեր, ինչպես նաև մատանիներ, կրծքազարդերի ագույցներ և այլն։ Հմուտ ձեռքերում այն շահեկան նյութ է, և նրա մշակման ժամանակ հնարավոր են անսպասելի լուծումներ։

## Տես նաև
*Միներալներ
*Հանքանյութ
*Սոդալիտ 
*Սկապոլիթ

## Ծանոթագրություններ

Կատեգորիա:Ալյումինի միներալներ
Կատեգորիա:Բրազիլական միներալներ
Կատեգորիա:Դյումյորտերիտ
Կատեգորիա:Հայաստանի գունաքարեր
Կատեգորիա:Միներալներ
Բացանո

**Բացանո** (), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։

Բնակչությունը՝ 6917 մարդ (2010 թվականի դրությամբ)։ Բնակչության միջին խտությունը՝ 494,42 մարդ/կմ²։ Զբաղեցնում է 13,99 կմ² տարածք։ Փոստային ինդեքս՝ 40053։ Հեռախոսային կոդը՝ 051։

## Ժողովրդագրություն
Բնակչության թվաքանակի փոփոխությունները.

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:7000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 2864
 bar:1871 from:0 till: 3013
 bar:1881 from:0 till: 3084
 bar:1901 from:0 till: 3802
 bar:1911 from:0 till: 4398
 bar:1921 from:0 till: 4746
 bar:1931 from:0 till: 4929
 bar:1936 from:0 till: 4852
 bar:1951 from:0 till: 5060
 bar:1961 from:0 till: 4462
 bar:1971 from:0 till: 4732
 bar:1981 from:0 till: 5299
 bar:1991 from:0 till: 5309
 bar:2001 from:0 till: 6103
 bar:2011 from:0 till: 6723
PlotData=
 bar:1861 at: 2864 fontsize:S text: 2864 shift:(-8,5)
 bar:1871 at: 3013 fontsize:S text: 3013 shift:(-10,5)
 bar:1881 at: 3084 fontsize:S text: 3084 shift:(-10,5)
 bar:1901 at: 3802 fontsize:S text: 3802 shift:(-10,5)
 bar:1911 at: 4398 fontsize:S text: 4398 shift:(-10,5)
 bar:1921 at: 4746 fontsize:S text: 4746 shift:(-10,5)
 bar:1931 at: 4929 fontsize:S text: 4929 shift:(-10,5)
 bar:1936 at: 4852 fontsize:S text: 4852 shift:(-10,5)
 bar:1951 at: 5060 fontsize:S text: 5060 shift:(-10,5)
 bar:1961 at: 4462 fontsize:S text: 4462 shift:(-10,5)
 bar:1971 at: 4732 fontsize:S text: 4732 shift:(-10,5)
 bar:1981 at: 5299 fontsize:S text: 5299 shift:(-10,5)
 bar:1991 at: 5309 fontsize:S text: 5309 shift:(-10,5)
 bar:2001 at: 6103 fontsize:S text: 6103 shift:(-10,5)
 bar:2011 at: 6723 fontsize:S text: 6723 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Ծանոթագրություններ

## Արտաքին հղումներ
* Բնակավայրի պաշտոնական կայք 

Կատեգորիա:Էմիլիա Ռոմանիայի քաղաքներ
Կատեգորիա:Իտալիայի բնակավայրեր
Հարմա Սարգսյան

**Հարմա Գեղամի Սարգսյան** (), հայ ճարտարագետ-շինարար։ Տեխնիկական գիտությունների թեկնածու (1973): ՀԽՍՀ վաստակավոր շինարար (1957):

## Կենսագրություն
Հարմա Սարգսյանը ծնվել է 1908 թվականին Թեհրանում։ 1931 թվականին ավարտել է Երևանի պոլիտեխնիկական ինստիտուտը։ Աշխատել է «Թբիլհիդրոէներգոնախագիծ» ինստիտուտի Երևանի բյուրոյում, 1942-1946 թվականներին եղել է Սևանշինի նախագծային բաժնի վարիչ, 1946 թվականից` «Հիդրոէներգոնախագիծ» ինստիտուտի Հայաստանի բաժանմունքի Սևանի ջրէկի նախագծի գլխավոր ճարտարագետ։ 1940 թվականից միաժամանակ դասավանդել է Երևանի պոլիտեխնիկական ինստիտուտում, 1972 թվականից` մետաղական և փայտե կոնստրուկցիաների ամբիոնի վարիչ, դոցենտ։ Նախագծել և իրականացրել է (համահեղինակների հետ) Սևանի (1949), Գյումուշի (1953, այժմ` Արգելի), Արզնիի (1953-1956), Աթարբեկյանի (1954-1959, այժմ` Հրազդանի), Երևանի (1957-1962), Տաթևի (1970) ջրէկների կառուցումը։

**Գլխավոր կոնստրուկտոր**
* Հաղթանակի մոնումենտ (1950)
* Երևանի երկաթուղային կայարան (1949-1955)
* ԵՊՀ (1949-1965)
* ՀԿԿ կենտկոմի (1950, այժմ` ԱԺ)
* ՀԽՍՀ ԳԽ նախագահության շենք (1958, այժմ` ՀՀ նախագահի նստավայր)
* Կառավարական 2-րդ տուն (1947-1953)
* ՀԽՍՀ ԳԱ նախագահության շենքը (1954)
* ՀԽՍՀ ԳԱ ինստիտուտներ (1955-1972)
* Բյուրականի աստղադիտարան (1947-1958)
* Սուրբ Էջմիածնի Մայր տաճարի ամրացում, նորոգում, բարեկարգում (1946)
* Գառնիի հեթանոսական տաճարի վերանորոգում (1969-1974, կոնստրուկտիվ բաղադրամասերի հեղինակ)

Ուսումնասիրությունները վերաբերում են Հայաստանի վաղ միջնադարյան բազիլիկատիպ գմբեթավոր եկեղեցիներին, դրանցում կիրառված հակաերկրաշարժային միջոցառումներին, բազիլիկից գմբեթավոր եկեղեցիներին անցնելու նախադրյալներին, գմբեթավոր եկեղեցիների տիպերին և այլն։

Մահացել է 1988 թվականին Երևանում։ Թաղված է Երևանի Շահումյան գերեզմանատանը։

## Ծանոթագրություններ

Կատեգորիա:ՀԽՍՀ վաստակավոր շինարարներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարագետներ
Կատեգորիա:Հայ շինարարներ
Կատեգորիա:Տեխնիկական գիտությունների թեկնածուներ
Բիգաս Լունա

**Բիգաս Լունա** (, ամբողջ անունը` **Խոսեպ Խուան Բիգաս Լունա** (), ), իսպանացի կինոռեժիսոր, սցենարիստ և նկարիչ։

## Կենսագրություն
Իր ստեղծագործական կարիերան Բիգաս Լունան սկսել է 1960-ական թվականներին` որպես դիզայներ, որը մոտ էր կանգնած կոնցեպտուալ արվեստին։ Ամբողջ աշխարհում հայտնի էին արդյունաբերական դիզայնում նրա ավանգարդիստական նմուշները և կահույքի մաս կազմող իրերն ու առարկաները։ Նրա աշխատանքներից շատերը ցուցադրվել են Դալիի թատրոն-թանգարանում և Ֆիգերաս քաղաքում։ Բիգաս Լունայի առանձին ստեղծագործություններ արժանացել են «Արծաթե դելտա» մրցանակին։

1970-ական թվականների կեսերից Բիգաս Լունան սկսել է նկարահանել կարճամետրաժ ֆիլմեր։ Առաջին լիամետրաժ կինոնկարը «Կտածումը» (1978թ.) ֆիլմն էր, սակայն նրան համաշխարհային ճանաչում բերեց «Բիլբաո» (1978թ.) կինոնկարը, որը ցուցադրվել է նաև Կաննի կինոփառատոնում։ Բիգաս Լունան հրապուրվել է նոր տեխնոլոգիաներով, փորձարկումներ արել թվային կինեմատոգրաֆում։ Նրա ֆիլմերն աչքի էին ընկնում բարձրաճաշակ էրոտիկայով, որը հաճախ կապվում էր սննդամթերքների հետ։

Առաջինը Բիգաս Լունայի կողմից են բացահայտվել այնպիսի դերասաններ, ինչպիսիք են Արիադնա Խիլը, Պենելոպե Կրուսը, Խավիեր Բարդեմը, Ժորդի Մոլյան և ուրիշներ։ Նրա ֆիլմերում նկարահանվել են այնպիսի արտասահմանյան աստղեր, ինչպիսիք են Դենիս Հոպպերը, Ստեֆանիա Սանդրելլին, Անիտա Էկբերգը, Ֆրանչեսկա Ներին, Օլիվյե Մարտինեսը, Պիտեր Կոյոտին, Զելդա Ռուբինշտեյնը, Մարիա դե Մեդեյրուշը, Բենիսիո դել Տորոն, Ստեֆանո Դիոնիզին և այլք։

## Անձնական կյանքը
Բիգաս Լունան ամուսնացած էր պրոդյուսեր Սելիա Օրոսի հետ և ուներ երեք երեխա։ 1986 թվականին, Տառագոնայում կնոջ հետ ստեղծել էր գյուղատնտեսական ֆերմա և արտադրում էր գինի, խոզապուխտ և այլ մթերքներ։

Բիգաս Լունան մահացել է 2013 թվականի ապրիլի 5-ին, լեյկոզից։

## Ֆիլմագրություն
Ստորև ներկայացվում են Բիգաս Լունայի ֆիլմերը, որտեղ նա հանդես է եկել և որպես ռեժիսոր, և որպես սցենարիստ։

## Ծանոթագրություններ

Կատեգորիա:Իսպանացի ռեժիսորներ
Կատեգորիա:Իսպանացի նկարիչներ
Կատեգորիա:Իսպանացի սցենարիստներ
Կատեգորիա:Լեյկոզից մահացածներ
Կատեգորիա:Իսպանացի դիզայներներ
Կատեգորիա:Իսպանացի կինոգործիչներ
Կատեգորիա:Իսպանացի կինոռեժիսորներ
Սպասի՛ր, խնդրում եմ

**«Սպասի՛ր, խնդրում եմ»**, ռուսական մուլտիպլիկացիոն ֆիլմ, ռեժիսոր Ելիզավետա Սկորցովա։ Դուրս է եկել 2002 թվականին Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։

Ֆիլմը ցուցադրվել է 2003 թվականին Սուզդալի Բաց ռուսական փառատոնում։

## Սյուժե
Ֆիլմը սիրո և մահվան մասին է։ Սյուժեն մի սիրահարված աղջկա մասին է, ով հանդիպում է մահվան հետ և խնդրում, որ սպասի։

## Մրցանակներ
* 2003 - մուլտֆիլմը ստացել է առաջին տեղը «PIXEL:2003» փառատոնում «Լավագույն անիմացիոն ֆիլմ» նոմինացիայով.
* 2004 - մուլտֆիլմի անունը նշվել է Կիևյան «Երիտասարդություն» միջազգային փառատոնում

## Ծանոթագրություններ

Կատեգորիա:2002 մուլտֆիլմեր
Կատեգորիա:Ռուսական մուլտֆիլմեր